
Modelljármű kormányszervójának áramköri- és irányítástervezése

A Tudományos Diákköri Konferencia dolgozat témája a Magyar Tudományos Akadémia Számítástechnikai és Automatizálási Kutatóintézetében található 1:5 méretarányú agymotoros modellautó kormányszervójának elemzéséről, specifikációjáról, mechanikai átalakításáról, NYÁK-tervezéséről, és végül, de nem utolsó sorban a hardveresen kialakított környezet alapján a program, azaz a megtervezett és modellezett irányítás realizációjáról szól.
A laboratóriumban végzett munka célja egy már korábban megkezdett és alapjaiban megtervezett agymotoros hajtású jármű lehetőségeinek a megismerése és továbbfejlesztése egy lehetséges szabályozás megtervezésével.
A dolgozat során ismertetni fogom a felhasznált eszközöket, illetve a jármű szervójával szembeni követelményeket is. A minőségi kritériumokat az intézet határozta meg. A megtervezett kormányszervó segítségével megvalósulhat egy felsőbb szintű irányítás megtervezése is, ami a végső célok egyike és ennek egy modell szintű előtervezését is szeretném bemutatni.



